[{"text_idx": "#000000", "text": "Supporters Club and CF10 Trust"}, {"text_idx": "#000001", "text": "Turnbull eisiau osgoi Haf hir wrth i Gaerdydd orffen y tymor yn erbyn Benetton"}, {"text_idx": "#000002", "text": "Mae Josh Turnbull eisiau osgoi cael Haf hir o\u2019i flaen, gan annog ei di\u0302m i orffen y tymor gyda buddugoliaeth yn erbyn Benetton yn nge\u0302m olaf y tymor heno (CG 6.00pm)."}, {"text_idx": "#000003", "text": "Mae ti\u0302m Dai Young yn teithio i\u2019r Eidal yn dilyn buddugoliaethau dros Zebre a\u2019r Dreigiau, ond ni fydd modd i glwb y brifddinas orffen yr ymgyrch yn uwch nag 11eg yn y tabl."}, {"text_idx": "#000004", "text": "Mae Turnbull yn credu y bydd cysondeb yn allweddol i\u2019w di\u0302m er mwyn cystadlu yn y gynghrair tymor nesaf."}, {"text_idx": "#000005", "text": "\u201cMae Benetton yn di\u0302m anodd i chwarae yn erbyn, ond os ni\u2019n gallu cadw dyfnder yn yr ymosod a llenwi\u2019r cae gyda chwaraewyr, mae nhw\u2019n gallu dad-gysylltu yn yr amddiffyn,\u201d meddai capten y clwb."}, {"text_idx": "#000007", "text": "\u201cMae cwpwl o chwaraewyr fel Monty Ioane a Rhyno Smith sydd yn gallu creu problemau gyda\u2019r be\u0302l."}, {"text_idx": "#000008", "text": "\u201cOnd ni wedi bod yn canolbwyntio ar beth ni\u2019n gallu gwneud dros y wythnosau diwethaf a gallwn ni greu problemau iddyn nhw."}, {"text_idx": "#000009", "text": "\u201cMae\u2019n ge\u0302m bwysig i ni gan ei bod hi\u2019n amser hir tan ni\u2019n chwarae\u2019r ge\u0302m nesaf."}, {"text_idx": "#000010", "text": "\u201cChi ddim eisiau treulio\u2019r Haf yn meddwl beth bydden ni wedi gallu gwneud yn y ge\u0302m olaf \u2018na os chi ddim yn ennill."}, {"text_idx": "#000012", "text": "\u201cMae hi wedi bod yn dymor anodd, yn enwedig gyda Covid, a pethau sydd allan o\u2019n rheolaeth ni."}, {"text_idx": "#000013", "text": "\u201cAr o\u0302l y chwe ge\u0302m cyntaf, roedd y ti\u0302m mewn safle da ond roedd hi\u2019n anodd i ni ar o\u0302l dod yn o\u0302l o De Affrica."}, {"text_idx": "#000014", "text": "\u201cRoedd yr un peth wedi digwydd dros y Nadolig hefyd, a wedi rhoi stop ar y tymor i ni unwaith eto."}, {"text_idx": "#000015", "text": "\u201cNi\u2019n gwybod fod rhaid i ni fod yn lot gwell tymor nesaf a sut ni\u2019n delio gyda\u2019r problemau yna.\u201d"}, {"text_idx": "#000017", "text": "Any player pulling on the Cardiff jersey will do us proud - Young"}, {"text_idx": "#000021", "text": "Subscribe to our recap newsletter:"}, {"text_idx": "#000022", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]